Komisijos sprendimas
1997 m. rugsėjo 16 d.
dėl tam tikrų apsaugos priemonių, taikomų tam tikriems žuvininkystės produktams, kurių kilmės šalis Kinija, ir iš dalies pakeičiantis Komisijos sprendimą 97/368/EB
(tekstas svarbus EEE)
(97/620/EB)
EUROPOS BENDRIJŲ KOMISIJA,
atsižvelgdama į Europos bendrijos teigimo sutartį,
atsižvelgdama į 1990 m. gruodžio 10 d. Tarybos direktyvą 90/675/EEB, nustatančią produktų, patenkančių į Bendriją iš trečiųjų šalių, veterinarinio patikrinimo organizavimo reglamentavimo principus [1], su paskutiniais pakeitimais, padarytais Direktyva 96/43/EB [2], ypač į 19 straipsnį,
kadangi importuojant virtą vėžių uodegų mėsą, kurios kilmės šalis Kinijos perdirbimo įmonė, buvo aptikta Vibrio cholerae;
kadangi Vibrio cholerae maiste atsiranda dėl prastos higienos prieš maisto apdorojimą ir (arba) po jo ir yra potencialiai pavojinga žmonių sveikatai;
kadangi dėl šios priežasties būtina nebeleisti produktų importo iš minėtos įmonės Kinijoje;
kadangi Bendrijos patikrinimai Kinijoje ir patikrinimų rezultatai Bendrijos pasienio kontrolės postuose parodė, kad egzistuoja potenciali sveikatos rizika sveikatai dėl žuvininkystės produktų gamybos ir perdirbimo;
kadangi Komisijos sprendimas 97/368/EB dėl tam tikrų apsaugos priemonių, taikomų tam tikriems žuvininkystės produktams, kurių kilmės šalis Kinija [3], su pakeitimais, padarytais Sprendimu 97/587/EB [4], numato uždrausti importuoti šviežius žuvininkystės produktus, kurių kilmės šalis Kinija, ir reikalauti, kad užšaldyti arba perdirbti žuvininkystės produktai, kurių kilmės šalis Kinija, būtų sistemingai pateikiami mikrobiologiniam tyrimui;
kadangi iki 1997 m. rugsėjo 30 d. reikėtų patikslinti Sprendimą 97/368/EB ir, remiantis dabartiniais duomenimis, būtų tikslinga pratęsti šiame sprendime numatytas priemones iki 1998 m. vasario 28 d.;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šis sprendimas taikomas žuvininkystės produktams, šviežiems, užšaldytiems arba perdirbtiems, kurių kilmės šalis Kinija.
2 straipsnis
Valstybės narės uždraudžia bet kokio pavidalo žuvies produktų importą iš šios Kinijos įmonės: Yangcheng Fengbao Aqatic Food Co. Ltd. (Gamyklos kodas Nr. 3200/02226).
3 straipsnis
Sprendimo 97/368/EB 6 straipsnyje 1997 m. rugsėjo 30 d. data pakeičiama 1998 m. vasario 28 d.
4 straipsnis
Valstybės narės iš dalies pakeičia jų taikomas priemones importo iš Kinijos atžvilgiu siekdamos jas suderinti su šiuo sprendimu. Apie tai jos nedelsdamos praneša Komisijai.
5 straipsnis
Visas išlaidas, patiriamas taikant šį sprendimą, apmoka prekių siuntėjas, prekių gavėjas arba jų atstovas.
6 straipsnis
Šis sprendimas skirtas valstybėms narėms.
Priimta Briuselyje, 1997 m. rugsėjo 16 d.